**II 2 – Italijanščina, 8. RAZRED**

**3. TEDEN (30. 3. – 3. 4. 2020)**

Pozdravljeni,

kako ste kaj? Pograšate kaj pouk italijanščine v šoli? Jaz vas pogrešam, ampak je glede na trenutno situacijo boljše, da se v šoli ne vidimo in imamo stik s čim manj ljudmi (najboljše samo z družinskimi člani). Kot ste verjetno že velikokrat slišali, je zelo pomembno, da si redno umivate roke s toplo vodo in milom in, če je potrebno, zunaj uporabljate zaščitno masko (na spletni strani šole imate navodila, kako lahko masko izdelate doma). Zaenkrat se še lahko gibamo zunaj, zato ne pozabite na vsakodnevni sprehod (sami, če ste dovolj stari, ali v družbi družine), da se naužijete svežega zraka in se odpočijete od učenja.

Tako, zdaj pa k italijanščini...

Upam, da nimate težav pri samostojnem delu in da vaje, ki vam jih pošiljam, niso pretežke. Ker bo pouk na daljavo trajal še kar nekaj časa (neuradno vsaj do 17. aprila), bomo v tem času obravnavali tudi novo snov, zato je zelo pomembno, da sproti sledite mojim navodilom in rešite, kar vam napišem. Do zdaj ste mi večinoma pridno pošiljali domače naloge, tiste, ki se mi niste še nič oglasili (sami veste, kdo ste), prosim, da mi čim prej pošljete v pregled domačo nalogo za nazaj. Vem, da delo na daljavo ni enostavno in da imate veliko obveznosti pri drugih predmetih, zato je domače naloge pri italijanščini relativno malo. Kot do zdaj vam bom še naprej jasno napisala, katere naloge mi boste poslali v pregled. Kot sem že na začetku šolskega leta povedala, bo ena izmed vaših ocen tudi ocena iz sodelovanja. V to oceno štejejo tudi domače naloge, ki jih nekateri že celo leto pridno delate.

**!!!** Verjetno vas zanima, kako bo z ocenjevanjem: testa, ki je napovedan v drugi polovici aprila, ne bomo pisali, ustno pa boste vprašani, ko bo pouk spet potekal v šolskih klopeh.

Mislim, da sem se preveč razpisala in je skrajni čas, da gremo na navodila za ta teden.

V kolikor boste imeli težave, mi pišite na kanalu (eAsistent) ali na mail nina.martelanc@os-franaerjavca.si .

Ostanite še naprej zdravi.

Lep pozdrav,

Nina Martelanc

**Ker je v delovnem zvezku še precej nerešenih vaj, sem se odločila, da boste ta teden le-te rešili in utrjevali že obravnavano snov.** Spodaj je seznam vaj, ki jih morate rešiti, poleg vsake vaje je napisano navodilo (ker so v DZ navodila samo v italijanščini). Verjetno si boste morali pomagati s slovarjem, ker ni nujno, da poznate čisto vse besede.

* Stran 26 (slušno razumevanje)
	+ 1 - poslušaj, kaj govori Stefania, in označi, katera je njena učilnica
	+ 2a - Giulio opisuje svoje sošolce. Poslušaj in poveži imena sošolcev s pridevniki, ki jih opisujejo.
	+ 2b – preberi opise sošolcev in jih poveži z ustrezno sliko.
* Stran 27
	+ 3a – dopolni tabelo (naloga se navezuje na posnetek in besedilo na strani 26)
	+ 3b – ponovno preberi opise sošolcev (stran 26 spodaj) in med ponujenimi aktivnostmi za vsakega sošolca izberi ustrezno. Dve aktivnosti sta odveč.
* Stran 31
	+ 1 – poveži vprašanje z odgovorom
	+ 2 – Čigavo je? Poglej sličice, preberi opise in nato zapiši, čigavi so predmeti. V pomoč naj ti bodo naslednje besede:

Le caramelle = bonboni la chitarra = kitara

La palla = žoga il computer/il portatile = računalnik

Il libro = knjiga il fumetto = strip

La bicicletta = kolo lo zaino = torba

* Stran 32
	+ 1 – dopolni oblike glagolov
	+ 2 – prepiši dane oblike glagolov na ustrezno mesto v tabeli
	+ 3 – spregaj glagol *fare* in dopolni povedi
	+ 4 – spregaj glagol in dokončaj povedi (izbiraj med možnostmi a-h)
	+ 5 – besedilo zapiši ponovno in glagole postavi v 3. osebo ednine (lui/lei)

Tokrat mi rešenih vaj ni treba poslati v pregled. REŠITVE vaj bojo objavljene v spletni učilnici v nedeljo, 5. aprila, in jih boste takrat samostojno pregledali.